Beidou bruker både satellitter som går i en geostasjonær bane (GEO) og satellitter i middels høye inklinerte baner (MEO, som Galileo og GPS) med inklinasjon 55°. De første tre satellittene, Beidou-1, går i geostasjonær bane. For senere satellitter, kalt Compass (Beidou-2), brukes begge banetypene. Det fullt utbygde systemet skal omfatte 5 GEO og 30 MEO og beregnes operativt ca. 2020. De første tjenestene skal tilbys brukere i Fastlands-Kina og naboland fra desember 2011.